《山中夜行》
清代·陈祁

月暗霜寒夜，空山彳亍行。林深人迹少，石乱马蹄惊。

欲觅溪桥路，先寻涧水声。到村来犬吠，问寺听钟鸣。

岩影四围黑，天光一线横。遥镫时隐现，老树忽支撑。

剑气畴能识，棋心自不平。仆夫嗟况瘁，谁喻此时情。

作者简介：陈祁，字红圃，嘉善人。历官陕西陕安道。有《清风泾竹枝词》、《商于吟稿》、《新丰吟稿》、《南园杂咏》、《从戎草兰行草》。